Bernardito Cleopas Auza

**Bernardito Cleopas Auza** (født 10. juni 1959 i Talibon på Bohol på Filippinene) er en filippinsk katolsk prelat og titulærerkebiskop tilknyttet det pavelige diplomati, som var nuntius til Haiti, deretter til FN, og så til Spania og Andorra.
## Liv og virke
### Prest
Bernardito Cleopas Auza var det åttende av tolv barn til Meliton Garcia Auza og Magdalena Polestico Cleopas. Han studerte ved presteseminaret i Tagbilaran og ble presteviet den 29. juni 1985 av Daniel Francis Walsh, som da var hjelpebiskop i San Francisco i California. Han fullførte sin teologiske utdannelse ved University of Santo Tomas i Manila og begynte i Pavestolens diplomati. 

Hans tidlige posteringer var til Madagaskar (1990–93), Bulgaria (1993–96), Albania (1997–98), Statssekreteriatets avdeling for forholdet til statene («utenriksdepartementet», 1999–2006) og så ved Den hellige Stols delegasjon til De Forente Nasjoner i New York  (2006–2008).

### Erkebiskop, apostolisk nuntius til Haiti
Den 8. mai 2008 utnevnte pave Benedikt XVI ham til titulærerkebiskop av *Suacia* og til apostolisk nuntius til Haiti. Han ble bispeviet av kardinalstatssekretær Tarcisio Bertone S.D.B. den 3. juli samme år; medkonsekratorer var kardinal Ivan Dias, prefekt fot Kongregasjonen for Folkenes Evangelisering, og kardinal Jean-Louis Tauran, president for Det pavelige råd for den interreligiøse dialog. Etter at erkebiskop Joseph Serge Miot omkom i jordskjelvet i Haiti i 2010, var erkebiskop Auza apostolisk administrator av erkebispedømmet Port-au-Prince inntil etterfølgeren ble innsatt i 2011.
### Permanent observatør til FN
Den 2. juli 2014 utnevnte pave Frans han til permanent observatør til FN i New York. Han etterfulgte der titulærerkebiskop Francis Assisi Chullikatt. To uker etter ble han også permanent observatør til Organisasjonen av amerikanske stater.

### Nuntius til Spania og Andorra
Den 1. oktober 2019 utnevnte pave Frans ham til apostolisk nuntius til Spania og Andorra.

### Nuntius til Den Europeiske Union
Den 24. mars 2025 utnevnte pave Frans ham til apostolisk nuntius til Den europeiske union. Han etterfulgte der den irske erkebiskop Noel Treanor,som døde i august 2024.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop *Bernardito Cleopas Auza* (1959-) *2008

## Referanser